  Анжелика Тихонова корреспондент 24-25 куартолэзе Удмуртиын 900-лэсь трос полицейскойёс югдурез чаклалозы. Со школаосын чингылиос берпуметӥзэ жингыртонэз пусъёнэн герӟаськемын, ивортэ элькунысь Кунпуш ужъёсъя министерстволэн пресс-службаез. Со сяна, югдурез чакланэ Росгвардиысь но возьмаськись огазеяськонъёсысь ӧнерчиос пыриськозы. Озьы ик эрикрадэз утён ӧръя мер огазеяськонъёслэн ёзчиосыз Вероника Малькова, Удмуртияя кунпуш ужъёсъя министерствоысь участковойёслэсь но быдэ вуымтэосын ужась ёзъёслэсь ужзэс радъянъя ёзэтэн кивалтӥсьлэн воштӥсезТросэз ужрадъёс дышетон ужъюртъёслэн интывылъёсазы ортчозы. Но вань интыос, кудъёсызлы полициын ужасьёс нимысьтыз саклык висъялозы. Со тымет но бассейн котыръёс. Со сяна, Горький нимо гужем садын но Киров нимо паркын югдурез чаклалозы. Чингыли берпуметӥзэ жингыртон ужрадъёсы оглом 22 сюрс 500-лэсь трос дышетскисьёс пыриськыны кулэ. Тегъёс: Дышетон Ижкар МВД Удмуртия нылпиос Мерлык полиция  